CELEX: 32007D0747
Language: sk
Date: 2007-11-19 00:00:00
Title: 2007/747/ES: Rozhodnutie Komisie z  19. novembra 2007 o uznávaní certifikačných postupov v súlade s článkom 9 nariadenia Európskeho parlamentu a Rady (ES) č. 761/2001, ktorým sa umožňuje dobrovoľná účasť organizácií v systéme Spoločenstva pre ekologické riadenie a audit (EMAS) a ktorým sa zrušuje rozhodnutie 97/264/ES [oznámené pod číslom K(2007) 5291] (Text s významom pre EHP)

21.11.2007   
            
            
               SK
            
            
               Úradný vestník Európskej únie
            
            
               L 303/37
            
         
      ROZHODNUTIE KOMISIE
   
   z 19. novembra 2007
   o uznávaní certifikačných postupov v súlade s článkom 9 nariadenia Európskeho parlamentu a Rady (ES) č. 761/2001, ktorým sa umožňuje dobrovoľná účasť organizácií v systéme Spoločenstva pre ekologické riadenie a audit (EMAS) a ktorým sa zrušuje rozhodnutie 97/264/ES
   [oznámené pod číslom K(2007) 5291]
   (Text s významom pre EHP)
   (2007/747/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 761/2001 z 19. marca 2001, ktorým sa umožňuje dobrovoľná účasť organizácií v systéme Spoločenstva pre ekologické riadenie a audit (EMAS) (1), a najmä na jeho článok 9,
   keďže:
   
               (1)
            
            
               Komisia sa oboznámila s revidovanými medzinárodnými normami a požiadavkami súvisiacimi s európskou akreditáciou certifikačných orgánov, ktoré spĺňajú požiadavky stanovené v článku 9 nariadenia (ES) č. 761/2001, a z toho dôvodu by ich mala Komisia uznať.
            
         
               (2)
            
            
               Normy a akreditačné požiadavky uznávané na základe rozhodnutia Komisie 97/264/ES zo 16. apríla 1997 o uznaní certifikačných postupov v súlade s článkom 12 nariadenia Rady (EHS) č. 1836/93, ktorým sa umožňuje dobrovoľná účasť obchodných spoločností priemyselného sektora v ekomanažmente a audite Spoločenstva (2), sa už nepoužívajú a rozhodnutie 97/264/ES by sa preto malo zrušiť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom výboru založeného podľa článku 14 nariadenia (ES) č. 761/2001,
            
         PRIJALA TOTO ROZHODNUTIE:
   Článok 1
   Na účely článku 9 nariadenia (ES) č. 761/2001 Komisia uznáva tieto normy a akreditačné požiadavky pre certifikačné orgány:
   
               1.
            
            
               v legislatíve Rakúska: Zákon o environmentálnom manažmente (UMG BGBl.I č. 96/2001) v príslušnom znení, uplatniteľný na organizácie a osoby konajúce ako environmentálni overovatelia;
            
         
               2.
            
            
               v legislatíve Nemecka: Usmernenia akreditácie certifikačných orgánov pre environmentálne systémy manažmentu a certifikačné postupy pre environmentálne systémy manažmentu – vydané v septembri 1996 Nemeckým federálnym ministerstvom pre životné prostredie, ochranu prírody, nukleárnu bezpečnosť a hospodárstvo a schválené Environmentálnym kontrolným výborom v súlade s článkom 21 nemeckého aktu EMAS (Umweltauditgesetz);
            
         
               3.
            
            
               akreditačné požiadavky založené na príslušných usmerneniach, ktoré Európska spolupráca pre akreditáciu (EA) schválila a sprístupnila verejnosti, pre certifikačné orgány ISO 14001:2004 akreditované na základe:
               
                           a)
                        
                        
                           ISO/IEC 17021:2006 (posudzovanie zhody – požiadavky pre orgány uskutočňujúce audit a certifikáciu systémov manažmentu);
                        
                     
                           b)
                        
                        
                           usmernenia ISO/IEC 66:1999 (všeobecné požiadavky pre orgány vykonávajúce posudzovanie a certifikáciu/registráciu environmentálnych riadiacich systémov ERS) do 15. septembra 2008.
                        
                     
         Článok 2
   Rozhodnutie 97/264/ES sa zrušuje.
   Článok 3
   Toto rozhodnutie je určené členským štátom.
   
      V Bruseli 19. novembra 2007
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 114, 24.4.2001, s. 1. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      (2)  Ú. v. ES L 104, 22.4.1997, s. 35.